किराए वाली 1100 दुकानों को कलेक्टर रेट पर बेचेगा निगम
सालोंसे अपनी ही दुकानों का किराया वसूलने के लिए चक्कर लगाकर थक चुका नगर निगम अब शहर में करीब 1100 दुकानों को बेच देगा। 20 सालों से किराए पर दी जा ररही दुकानों को बेचकर गल्ला भरेगा। सरकार के नोटिफिकेशन के मुताबिक निगम 150 गज तक की दुकानों को इलाके के कलेक्टर रेट पर किराएदारों को ही बेच देगा। शहर के 12 गेटों के बाहर रिंग रोड पर बनी दुकानें, भूषणपुरा, कोर्ट आत्मा सिंह सहित अन्य स्कीमों की दुकानों को बेचा जाएगा। निगम से दुकान खरीदने के लिए किराएदार 15 मार्च तक नगर निगम कमिश्नर के नाम पर एक हजार रुपए के डिमांड ड्राफ्ट के साथ एप्लीकेशन दाखिल करनी होगी। किराएदार को दुकान के कब्जा दिखाने के लिए बिजली, पानी-सीवरेज का बिल, रेंट डीड की कापी और राशन कार्ड की कापी जमा करवानी होगी। सालों से 100-200 रुपए प्रति महीने किराए पर दी दुकानों को बेचने का फैसला किया है। निगम किराएदारों को दुकान का मालिक बनाकर आमदनी को दोगुना करेगी। निगम को 150 गज की एक दुकान से जहां सालाना 2400 रुपए से लेकर तीन हजार रुपए किराया मिलता था। वहीं, दुकानें बेचने के बाद निगम की ओर से दुकानदारों से प्रॉपर्टी टैक्स वसूला जाएगा। 150 गज की दुकान को प्रॉपर्टी टैक्स के बेसिक रेट पांच रुपए से कैलकुलेट किया जाए तो दुकानदार को सालाना 6750 रुपए देने पड़ेगा।
दुकान बेचते समय किराया वसूला जाएगा : जसविंदर
^पंजाबसरकार ने 20 साल से नगर निगम की प्रॉपर्टी के किराएदारों को मालिकाना हक देने का फैसला लिया है। इसके अलावा सालों से किराएदारों की तरफ बकाया किराए को भी वसूला जाएगा। जसविंदरसिंह, सुपरिंटेंडेंट, नगर निगम
राम बाग स्थित निगम की किराए की दुकानें, जिन्हें बेचा जाएगा। फोटो| भास्कर
hin_Deva hin_Deva hin_Deva hin_Deva hin_Deva